**NÁRODNÁ RADA SLOVENSKEJ REPUBLIKY**

IX. volebné obdobie



Návrh

**ZÁKON**

z ... 2025,

**ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov**

**a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 79/2015 Z. z. o odpadoch a o zmene doplnení niektorých zákonov v znení zákona č. 91/2016 Z. z., zákona č. 313/2016 Z. z., zákona č. 90/2017 Z. z., zákona č. 292/2017 Z. z., zákona č. 106/2018 Z. z., zákona č. 177/2018 Z. z., zákona č. 208/2018 Z. z., zákona č. 312/2018 Z. z., zákona č. 302/2019 Z. z, zákona č. 364/2019 Z. z., zákona č. 460/2019 Z. z., zákona č. 74/2020 Z. z., zákona č. 218/2020 Z. z., zákona č. 285/2020 Z. z., zákona č. 9/2021 Z. z., zákona č. 46/2021 Z. z., zákona č. 128/2021 Z. z., zákona č. 216/2021 Z. z., zákona č. 372/2021 Z. z., zákona č. 430/2021 Z. z., zákona č. 518/2021 Z. z., zákona č. 230/2022 Z. z., zákona č. 146/2023 Z. z., zákona č. 272/2023 Z. z., zákona č. 335/2024 Z. z. a zákona č. 26/2025 Z. z. sa mení a dopĺňa takto:

1. V § 13 písm. e) sa za deviaty bod vkladá nový desiaty bod, ktorý znie:

„10. vytriedený komunálny odpad z textílií a šatstva, okrem nezhodnotiteľných odpadov po dotriedení,“.

Doterajší bod 10 sa označuje ako bod 11 a doterajšie podbody 10.1 a 10.2 sa označujú ako podbody 11.1 a 11.2.

1. V § 81 ods. 6 písm. b) sa za slovo „výrobcov,“ vkladajú slová „vytriedený komunálny odpad z textílií a šatstva“.
2. V § 81 ods. 27 sa slová „odpadov z obalov a odpadov z neobalových výrobkov“ nahrádzajú slovami „odpadov z obalov, odpadov z neobalových výrobkov a odpadov z textílií a šatstva“.

**Čl. II**

Zákon č. 587/2004 Z. z. o Environmentálnom fonde a o zmene a doplnení niektorých zákonov v znení zákona č. 277/2005 Z. z., zákona č. 276/2007 Z. z., zákona č. 661/2007 Z. z., zákona č. 514/2008 Z. z., zákona č. 160/2009 Z. z., zákona č. 286/2009 Z. z., zákona č. 408/2011 Z. z., zákona č. 409/2011 Z. z., zákona č. 223/2012 Z. z., zákona č. 414/2012 Z. z., zákona č. 207/2013 Z. z., zákona č. 399/2014 Z. z., zákona č. 357/2015 Z. z., zákona č. 375/2015 Z. z., zákona č. 292/2017 Z. z., zákona č. 332/2017 Z. z., zákona č. 329/2018 Z. z., zákona č. 111/2019 Z. z., zákona č. 460/2019 Z. z., zákona č. 74/2020 Z. z., zákona č. 67/2021 Z. z., zákona č. 535/2021 Z. z., zákona č. 66/2022 Z. z., zákona č. 186/2023 Z. z., zákona č. 267/2023 Z. z., zákona č. 525/2023 Z. z. a zákona č. 236/2024 Z. z. sa mení takto:

Poznámky pod čiarou k odkazom 11h a 11i znejú:

„11h) § 7 ods. 1 písm. a) až c) a písm. f) zákona č. 329/2018 Z. z. v znení zákona č. 67/2021

Z. z.

11i)§ 7 ods. 1 písm. c) a d) zákona č. 329/2018 Z. z.“.

**Čl. III**

Zákon č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov v znení zákona č. 111/2019 Z. z. a zákona č. 67/2021 Z. z. sa mení a dopĺňa takto:

1. V § 7 sa ods. 1 dopĺňa písmenom f), ktoré znie:

„f) obec, ktorá spĺňa podmienky ustanovené v odseku 12, do 30. júna príslušného kalendárneho roka na základe žiadosti.“.

1. V § 7 sa za odsek 11 vkladá nový odsek 12, ktorý znie:

„(12) Obec získa príspevok podľa odseku 1 písm. f), ak

a) zabezpečuje vykonávanie triedeného zberu odpadu z textílií a šatstva,

b) zabezpečuje zhodnotenie celého vyzbieraného objemu odpadu z textílií a šatstva okrem nezhodnotiteľných odpadov po dotriedení,

c) jej nebola v uplynulých troch rokoch uložená sankcia za porušenie tohto zákona alebo osobitného predpisu,

d) doručila žiadosť o poskytnutie tohto príspevku do 30. júna príslušného kalendárneho roka.“.

Doterajšie odseky 12 a 13 sa označujú ako odseky 13 a 14.

1. V § 7 sa za odsek 13 vkladá nový odsek 14, ktorý znie:

„(14) Príjmy podľa odseku 1 písm. f) môže obec použiť len na účely zabezpečenia triedeného zberu a zhodnotenia odpadu z textílií a šatstva.“.

Doterajší odsek 14 sa označuje ako odsek 15.

1. § 8 sa dopĺňa odsekom 6, ktorý znie:

„(6) Environmentálny fond písomne oboznámi obec o vybavení jej žiadosti o poskytnutie príspevku podľa § 7 ods. 1 písm. f) do 31. októbra príslušného kalendárneho roka. Ak Environmentálny fond žiadosť o poskytnutie príspevku podľa § 7 ods. 1 písm. f) zamietne, oznámi obci dôvod zamietnutia jej žiadosti v termíne podľa prvej vety.“.

1. V § 9 ods. 3 písm. g) sa slová „§ 7 ods. 12“ nahrádzajú slovami „§ 7 ods. 13“.
2. V § 9 ods. 3 sa za písmeno g) vkladá nové písmeno h), ktoré znie:

„h) obci, ak použije príjmy podľa § 7 ods. 1 písm. f) v rozpore s § 7 ods. 14,“.

Doterajšie písmená h) až m) sa označujú ako písmená i) až n).

1. V § 10 sa za písmeno h) vkladá nové písmeno i), ktoré znie:

„i) podrobnosti o obsahu žiadosti o poskytnutie príspevku podľa § 7 ods. 1 písm. f),“.

Doterajšie písmeno i) sa označuje ako písmeno j).

1. Za § 11a sa vkladá § 11b, ktorý vrátane nadpisu znie:

„**11b**

**Prechodné ustanovenie k úpravám účinným od 1. júla 2025**

Environmentálny fond použije príjmy podľa § 6 ods. 3 v súlade s § 7 ods. 1 písm. f) prvýkrát v roku 2026.“.

**Čl. IV**

Tento zákon nadobúda účinnosť 1. januára 2026.